Man in hof ná hy glo seun verkragŉ Man van Mpumalanga wat daarvan beskuldig word dat hy ŉ 18-jarige seun verkrag het, het Woensdag in die Tonga-landdroshof verskyn. Die 32-jarige beskuldigde is nie gevra om te pleit nie. Landdros Sibonisiwe Sibuyi het die saak tot 10 Desember uitgestel terwyl daar gewag word op die uitslae van DNS-toetse. Die beskuldigde is uit op borgtog van R10 000. Lt. Mzwandile Nyambi, woordvoerder van die polisie, het destyds gesê die tienerseun was by ŉ winkel toe die beskuldigde hom gevra het om saam met hom na sy kamer te gaan. Die beskuldigde het vir die seun kos aangebied. Hy het die seun glo hierna op die bed vasgedruk. Nyambi het gesê die seun het terugbaklei en die beskuldigde aan sy geslagsdeel gebyt voor hy ontsnap het. Die seun het die saak by die polisie aangemeld en die beskuldigde is verlede maand in hegtenis geneem en aangekla.